### Beslutning

Sagens behandling blev udsat  i byrådets møde den 12. maj 2021.

Forespørgsel til borgmester og rådmand for Teknik og Miljø:

Det ønskes oplyst, hvor mange og hvilke henvendelser borgmester hhv rådmand og forvaltning i Teknik og Miljø har modtaget (navngivet eller anonymt) med advarsler om muligt svigagtige forhold i almennyttige boligselskaber under [adresse] tilsyn – i den periode, som omfattes af advokatundersøgelsen af Østjysk bolig.

Det ønskes oplyst, hvilke foranstaltninger de pågældende henvendelser har givet anledning til fra kommunens side, herunder

har tilsynet rettet henvendelse alene til de administrative ledelser, som jo er dem, der er klaget over?

har tilsynet inddraget bestyrelser?

har tilsynet inddraget revision med spørgsmål angående de konkrete klager?

hvordan har tilsynet fulgt op på besvarelserne fra pågældende (f.eks. i de årlige dialogmøder eller på anden vis)?

har tilsynet undersøgt, om ét eller flere af de i Østjysk Bolig advokatundersøgelsen nævnte firmaer også indgår i de øvrige boligselskabers leverandørkreds, og om der kan ligge tilsvarende overbetalings-problemstillinger til grund for henvendelserne?

har tilsynet undersøgt, om det af advokatundersøgelsen hårdt kritiserede revisionsfirma også kan have svigtet i forhold til andre boligforeninger, samt Aarhus Bolig?

På hvilke måder har tilsynet foretaget opfølgning på forhold, som har været kritiseret under de årlige dialogfora?

### Sagens forløb

12-05-2021 [adresse]
Sagens behandling blev udsat  i byrådets møde den 12. maj 2021.
 26-05-2021 [adresse]
Rådmanden for Magistratsafdelingen for Teknik og Miljø besvarede forespørgslen i byrådets møde den 26. maj 2021.